Странка је настала након пораза владајуће Хрватске демократске заједнице на парламентарним и председничким изборима 2000. године. Део ХДЗ-овог водства, укључујући министра спољних послова Мату Гранића и бившу Туђманову саветницу Весну Шкаре-Ожболт, закључио је да је ХДЗ превише компромитован корупцијским и другим аферама, али и одбаченом десном националистичком политиком, те је основао нову странку, коју је настојао представити као умерену и центру оријентисану. Придружују им се бивши председник Владе Хрвоје Шаринић и нетом из политичких разлога разријешени помоћник министра унутрашњих послова Јошко Морић.